Edward VII
Edward VII (Albert Edward; 9 Sermawezê 1841 - 6 gulana 1910) Qiralê Keyaniya Yekbûyî û Împeratorê Hindistan'ê bû. Ew ji 22ê kanûna paşîn a 1901 ê heta mirina xwe di 6êgulanêa 1910an de padîşahi kir. Qiral Edward VII, yekem qiralê Brîtanî ye ji Xanedanâ Saxe-Coburg-Gotha. Navê xanedana ku ew tê de bû, ji aliyê kurê wî George V ve, piştî wî derket ser text, bû Xanadenâ Windsor. Serdema Qiral Edward, bi serdemek guhertinên radîkal ên di warên siyasî, teknolojî û civakî de bû. Di vê serdemê de pêşveçûnên di pîşesaziya hewavaniyê, sosyalîzm û tevgerên lîberalîzmê de jî dest pê kir. Edward VII, bi taybetî jî piştî Şerê Boer Duyem'yê, ji nû ve birêxistinkirina artêşê û nûjenkirina hêzên deryayî bertekeka mezin da. Qral Edward VII di dema desthilatdariya xwe de ji ber têkiliyên xwe yên nêzîk bi welatên din ên Ewropî re wekî hikûmdarek aştiyane dihat nasîn. Lêbelê, ji ber biraziyê wî, Împeratorê Alman Wilhelm II, têkiliyên wî bi Împeratoriya Alman re her dem dûr ma. Sedema sereke ya vê yekê helwesta Wilhelm II ya pro-şer û gumanên Qiral Edward zêde dibe ku dibe ku di demek nêzîk de li Ewropayê şer dest pê bike. Bi rastî, Qiral Edward di gumanên xwe de rast bû û çar sal piştî mirina wî, Şerê Cîhanê yê Yekem -ku tevahiya cîhanê dorpêç kir- dest pê kir.